title: Rubió
text: Rubió ye un municipio catalán situato en la provincia de Barcelona, comarca de l'Anoya y partito chudicial d'Igualada.
  
  A suya población ye de 161 habitants (2007), en una superficie de 38,75 km² y con una densidat de población de 4,15 hab/km².
  
  Cheografía 
  Rubió ye situato a 629 metros d'altaria sobre o livel d'a mar, a una distancia de 17 km d'a ciudat d'Igualada, a capital d'a suya comarca y d'o suyo partito chudicial.
  
  D'o suyo termin municipal fan parte os lugars de Pla de Rubió, Sant Martí de Maçana y Sant Pere d'Ardesa. O termin de Rubió muga a lo norte con Els Prats de Rei; a lo nord-este con Aguilar de Segarra; a l'este con Castellfollit del Boix; a lo sudeste con Òdena; a lo sur con Òdena; a lo sudueste con Jorba; a l'ueste con Copons; y a lo norueste con Veciana.
  
  A'l norte se troba a Sierra de Rubió, una sierra de mas de 800 metros d'altitut, an destaca a montanya Còpia de Palomes, de 837 m.
  
  Historia 
  En o termin de Rubió bi han trobatas arqueolochicas d'o Calcolitico, amás de restos de sepulcres megaliticos.
  
  D'epoca romana, bi ha una villa romana.
  
  Mientres l'Alta Edat Meya, o termin de Rubió yera repartito entre tres castiellos: o castiello de Rubió, o castiello d'Ardesa y o castiello de Maçana.
  
  En o sieglo XIX, mientres a Guerra d'a Independencia espanyola, Rubió fue un important centro de resistencia contra as tropas francesas en o suyo camín por Igualada, ta Cerbera, Leida y Zaragoza. Se i refuchioron os guerrillers igualadins.
  
  Demografía
  
  Administración
  
  Reparto de concellers
  Fuent: Menisterio d'o Interior.
  
  Alcaldes
  
  Patrimonio cultural 
  
   Castiello d'Ardesa.
   Castiello de Maçana.
   Castiello de Rubió, d'o sieglo X. A suya primera cita ye de 1069, anque o castiello ye anterior. En o sieglo XII yera propiedat d'os Rubió y en o sieglo XIV d'os Castellolí. En 1380 pasó a mans d'os Boixadors, que comproron os suyos dreitos a lo rei d'Aragón Pero IV lo Ceremonioso.
   Ilesia de Santa María de Rubió, documentata en 1082, encara que l'edificio actual ye de 1275-1300, d'estilo gotico. Queda a primitiva portada u frontera romanica. Bi ha un retablo en estilo gotico, atribuito a lo mayestro de Rubió, desciplo de Ramon Destorrents.
   Ilesia de Sant Macario, en El Pla de Rubió, d'estilo romanico muy modificata.
   Ilesia de Sant Martín, en Sant Martí de Maçana, d'os sieglos X y XI, encara que nomás bi resta d'ista epoca una parti d'un muro.
   Ilesia de Sant Pietro, en Sant Pere d'Ardesa, d'os sieglos XI-XII, d'estilo romanico, que yera a capiella d'o castiello d'Ardesa. Hue ye en semi-runas.
   Dolmen dels Tres Reis.
   Sepulcre megalitico de Les Maioles.
   Mas de Pedrafita.
   Casa Berenguer.
  
  Vinclos externos 
  
  Pachina web municipal.
  Información d'a Generalitat de Catalunya.
  Información en a pachina web de l'Institut d'Estadística de Catalunya.
  Información en a pachina web d'a Deputación Provincial de Barcelona.
  
  Referencias 
  
  Localidaz d'a provincia de Barcelona